Diari Oficial de la Generalitat Valenciana


Sumari del DOGV 8002, del 17-03-2017 (2017/1388)

Notificació de la sentència dictada en el procediment ordinari número 29/2015.
------------------------------------------------------------------------------

### Dades del document

Número de DOGV
:   8002

Data del DOGV
:   17-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1388


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el procediment ordinari número 29/2015. [2017/1388]  
Procediment: Procediment ordinari 000029/2015.  
De: M. P. C. C.  
Procurador: Vicente Adam Herrero.  
Contra: P. V. G. herència jacent i A. M. V.  
En aquest procediment ordinari 29/2015, seguit a instàncies d'M. P. C. C. contra P. V. G. herència jacent i A. M. V., s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 16/2017  
Magistrada que la dicta: María Cristina López de Haro Martín.  
Lloc: València.  
Data: 17 de gener de 2017.  
María Cristina López de Haro Martín, magistrada jutgessa del Jutjat de Primera Instància número 21 de València i partit, he vist aquestes actuacions de judici ordinari número 29/2015, seguit a instàncies d'M. P. C. C., representada pel procurador dels tribunals Adam Herrero i assistida pel lletrat el senyor Pérez Sancho, contra l'herència jacent de P. V. G. i el seu hereu D. A. M. V., en situació de rebel·lia processal, i dicte la resolució següent:  
Dispositiva  
Estime íntegrament la demanda formulada pel procurador el senyor Adam Herrero, en nom i representació d'M. P. C. C., contra l'herència jacent de P. V. G., i dispose els pronunciaments següents:  
  
- Declare la validesa i l'eficàcia del contracte de compravenda de la finca rústica subscrit, en data 25 de febrer de 1998, entre Pilar Vilar Gili amb DAR 9153?, com a venedora, i Miguel Carbonell Campos amb EEA 9333?, com a comprador, contracte pel qual la primera es declarava titular per herència del seu marit, Antonio Martí Martínez, de la finca rústica següent: «quatre fanecades i un quartó, aproximadament, de terra horta regadiu, situada al terme de la Pobla de Farnals, partida de Canta-rana, punt denominat el Corralet. Forma part de la parcel·la cadastral 53.b del polígon 5 de la Pobla de Farnals i confronta: al nord, amb la parcel·la número 12, sèquia enmig; sud, amb el camí o carretera de la Pobla de Farnals a la platja; est, amb terres de Bautista Ramos Montoro, parcel·la 54; i oest, amb terres d'Antonio Martí Vilar». Finca que, segons l'informe pericial aportat en actuacions, s'ha de descriure com a rústica. Quatre fanecades, dos quartons i trenta-quatre braces, equivalents a 3.881,25 metres quadrats, de terra horta regadiu, situada al terme de la Pobla de Farnals, partida de Canta-rana, punt denominat el Corralet. Forma part de la parcel·la cadastral 53.b del polígon 5 de la Pobla de Farnals i confronta: al nord, amb terres d'Eduardo Oltard, parcel·la 112, sèquia enmig; sud, Teresa Amigó i hereus de José Carbonell, parcel·les 25 i 26, camí enmig, camí de la Pobla de Farnals, parcel·la 9003; est, amb Francisco Salcedo Escribano, parcel·la 54; i oest, amb la resta de la finca de la qual prové, propietat de Pilar Vilar Gili, parcel·la 53.b. Finca rústica que es forma per segregació, al límit est, d'una finca rústica de major cabuda, que consta escrita al Registre de la Propietat de Puçol, al tom 2328, llibre 197, foli 160, finca 10215.  
  
- Condemne l'herència jacent i/o hereus de Pilar Vilar Gili a elevar a escriptura pública el contracte privat de compravenda, de data 25 de febrer de 1998, amb l'abonament previ per part de la compradora (ja siga directament o, en el cas que estiga consignat, de l'òrgan o persona física o jurídica que dispose d'aquesta consignació) del preu de l'esmentada compravenda, del qual resta a abonar (descomptada la quantitat lliurada a compte) l'import de 9.323,23 euros.  
- I prèviament a elevar a escriptura pública el contracte privat de compravenda de data 25 de febrer de 1998, condemne l'herència jacent i/o hereus de Pilar Vilar Gilia a atorgar escriptura pública de segregació de la finca rústica venuda.  
- Totes les despeses derivades de l'atorgament de les esmentades escriptures i la posterior inscripció en el registre de la propietat, les pagaran les parts de conformitat amb la llei.  
- I pel que fa a Antonio Martí Vilar, aquest codemandat estarà obligat als anteriors pronunciaments, en el cas que tinga la condició d'hereu de Pilar Vilar Gili.  
- Impose el pagament de les costes a la part demandada, en relació amb la demanda presentada contra l'herència jacent de Pilar Vilar Gili. Pel que fa a la demanda presentada contra Antonio Marti Vilar, no pertoca la imposició de costes.  
Notifiqueu aquesta resolució a les parts en la forma indicada legalment, i feu-los saber que, en contra, s'hi pot interposar un recurs d'apel·lació que resoldrà l'Audiència Provincial de València, el qual s'interposarà davant d'aquest jutjat dins del termini dels 20 dies següents a la notificació, seguint els tràmits establits en els articles 458 i següents de la Llei d'Enjudiciament Civil vigent. Així mateix, per a admetre la interposició de l'apel·lació caldrà la consignació d'un dipòsit de 50 euros en el compte del jutjat número 4553 (DA 15.4 LO 1/2009).  
  
Porteu-ne l'original al llibre de sentències i expediu-ne un testimoniatge per a la incorporació a les actuacions.  
Aquesta és la meua sentència, que pronuncie, mane i firme, María Cristina López de Haro, magistrada jutgessa del Jutjat de Primera Instància número 21 de València.»  
  
I atés que els demandats, P. V. G. herència jacent i A. M. V.,es troben en parador desconegut, expedisc aquest edicte a fi que els valga de notificació de forma deguda.  
  
València, 17 de gener de 2017.- La lletrada de l'Administració de justícia: Míriam Muñoz Peiró.